રાજા સહસ્ત્રાર્જુનની હત્યાના પાપના પ્રાયિશ્ચત્તરૂપે પરશુરામે સમગ્ર ભરતખંડની યાત્રા શરૂ કરી. તે દરમિયાન પિતાની હત્યાની પ્રતિશોધની આગમાં સળગી રહેલાં અર્જુનપુત્રોએ યજ્ઞશાળામાં ઘ્યાનસ્થ જમદગ્નિ ઋષિની હત્યા કરી. પરશુરામનું લોહી ઊકળી ઊઠ્યું. પોતાના નિર્દોષ પિતાના હત્યારા એવા અત્યાચારી ક્ષત્રિયોને પૃથ્વી ઉપરથી નિર્મૂળ કરવાના ઇરાદાથી એમણે આરાઘ્ય દેવ મહાદેવ દ્વારા પ્રાપ્ત અમોધ ‘પરશુ’ ઉઠાવી સહસ્ત્રાર્જુનના દશ હજાર પુત્રોનો સંહાર કર્યોત્યારથી તેઓ ‘પરશુરામ’ કહેવાયા. પોતાની પ્રતિજ્ઞાના ભાગરૂપે એમણે એક-બે-નહીં પૂરી એકવીસ વખત પૃથ્વી ઉપરથી ક્ષત્રિય જાતિનું નિકંદન કાઢી નાખ્યું અને સમગ્ર પૃથ્વી પોતાના ગુરુ કશ્યપ ઋષિને ભેટ ધરી દીધી.